《送陈法曹文卿兼柬松窗》
宋代·史弥宁

幸无风雨窘重阳，且唤龙丘倒菊觞。
糜样交情愁隔阔，酒般归兴笑奔忙。
朗君足下云霄近，阿母堂前日月长。
若见南闽旧同社，为言诗鬓已苍浪。

作者简介：史弥宁，字安卿，鄞县人。生卒年均不详，约宋宁宗庆元末前后在世。嘉定中，以国子监生莅春坊事，带阁门宣赞舍人。知邵阳。弥宁著有诗集友林乙稿一卷，《四库总目》传于世。